สวัสดีค่ะ อยากสอบถามเกี่ยวกับเรื่องยาคุมฉุกเฉินค่ะ เมื่อวันเสาร์ที่24ที่ผ่านมาได้มีเพศสัมพันธ์ ในขณะที่มี ได้สังเกตุว่าถุงยางลักษณะแปลกๆและอวัยวะเพศฝ่ายชายได้หดตัว จึงได้รู้ว่าฝ่ายชายเสร็จกิจแต่ไม่ได้บอก และเมื่อตรวจดูพบว่าอสุจิได้ไหลออกมาด้านนอก เสร็จกิจในช่วงเวลา20:30น.กลางคืน ของวันที่24 และในวันที่24คือระยะไข่ตกในอีก2วัน วันไข่ตกคือวันที่26 ในวันที่24จึงสั่งซื้อยาคุมฉุกเฉินแบบเม็ดเดียว ยาคุมฉุกเฉินถูกจัดส่งและถึงในวันที่26 ในตอนเช้าเวลา10:24น. เมื่ออ่านรายละเอียดของยาเสร็จ ก็ดื่มยาคุมฉุกเฉินทันที ในเวลา10:30. และเป็นวันไข่ตกพอดี เมื่อนับชั่วโมงการดื่มยาหลังจากมีเพศสัมพันธ์แล้ว ซึ่งเท่ากับ38-39ชั่วโมง หลังจากดื่มยาคุมฉุกเฉินจนถึงวันนี้ มีตกขาวสีขาวขุ่น แต่ไม่มีเลือดออก อยากทราบว่า การคุมกำเนิดจะได้ผลไหมคะ และมีความเสี่ยงที่จะตั้งครรภ์มากน้อยแค่ไหนคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้ซึ่งถ้าได้ใช้ยาภายใน 72 ชั่วโมงหลังมีเพศสัมพันธ์ กินถูกต้อง ครบถ้วน ยามีประสิทธิภาพได้ค่อนข้างดีดังกล่าวไป ไม่จำเป็นต้องเกิดผลข้างเคียงยาจึงจะแปลว่ายาได้ผลหลังจากนี้ให้สังเกตอาการผิดปกติ และรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป